இந்தியத் தொழில்நுட்பக் கழகமான ஐஐடி-யில் சேர்ந்து படிப்பதற்காக, ஒவ்வொரு ஆண்டும் ஜேஇஇ (JEE) நுழைவுத் தேர்வுகள் நடத்தப்படும். இதற்காக நடத்தப்பட்ட ஜேஇஇ மெயின் தேர்வில் சத்தீஸ்கரை சேர்ந்த பள்ளி சமையல்காரரின் மகன் 90 சதவீத மதிப்பெண்களுடன் வெற்றி பெற்று சாதனை படைத்துள்ளார். வீட்டில் நிலவும் அதிகப்படியான வறுமையை வென்று மாணவர் பால்முகுந்த் இந்தச் சாதனையை நிகழ்த்தியுள்ளார். பால்முகந்தின் தந்தை அரசுப் பள்ளி ஒன்றில் சமையல்காரராக வேலை பார்த்து வருகிறார். அவரின் ஒருநாள் வருமானம் ரூபாய் 40 மட்டுமே ஆகும். இந்நிலையில் அரசு சார்பில் நடத்தப்படும் இலவச பயற்சி மையத்தில் படித்து இந்த வெற்றியை எட்டியிருக்கிறார் பால்முகுந்த்.